Аԥсны
Ажәабжьқәа Sputnik Аԥсны аҟны
Волков ихьӡ зху урыстәылатәи атеатр Аԥсны агастрольқәа мҩаԥнагоит
© Sputnik / Томас ТхайцукРусский Драматический театр
© Sputnik / Томас Тхайцук
Аԥсни Урыстәылеи ркультура аминистррақәа рыцхыраарала апрограмма "Агастроль дуқәа" аҳәаақәа ирҭагӡаны Аԥсны имҩаԥгахоит Фиодор Волков ихьӡ зху урыстәылатәи аҳәынҭқарратә академиатә театр агастрольқәа.
АҞӘА, ажьырныҳәа 4 - Sputnik, Бадри Есиава. Влков ихьӡ зху адраматә театр Аԥсныҟа иаауеит лаҵарамзазы ҳәа еиҭеиҳәеит РУСДРАМ адиректор хада Иракли Хынҭәба.
Иара убасгьы иазгәеиҭеит, урыстәылатәи адраматә атеатр Фазиль Искандер ихьӡ зху атеатр асценаҿ ишықәнаргыло ԥшь-спектакльк.
"Дара ҳара ҳатеатр аҟны иқәгылоит, избанзар ҳтеатр "Агастроль дуқәа" апрограмма иалахәуп, Волков ихьӡ зху атеатргьы арбоуп Аԥсни Урыстәылеи ркультура аминистррақәа русеицура аплан аҟны. Ари апроект адгылареи афинанстә цхыраареи аиуеит ҩ-усбарҭак рҟынтәи. Ари хра злоу проектуп аԥсуа-аурыс усеицуразы акультуреи аҟазареи аусхк аҟны", - ҳәа азгәеиҭеит Хынҭәба.
Хынҭәба иҳәеит, Волков ихьӡ зху атеатр ари Урыстәыла ижәытәӡоу ипрофесианалтәу штеатру, иара шаԥҵаз 1750 шықәсазы. Зыхьӡ акыр инеҩхьоу ататра Аԥсныҟа аара ари иҳтыс дууп, насгьы РУСДРАМи Аԥсны акультура аминистрреи аус еицыруеит агострольқәа реиҿкааразы.
Иара иажәақәа рыла, аԥсуа ган ахахьы иагоит аколлектив рынхареи рыфареи азы ахарџьқәа, егьырҭ иаанхо зегьы урыстәылатәи рколлегацәа иршәоит.
"Ари даара акыр зҵазкуа хҭысхоит. Егьырҭ иҳаҩсыз ашықәсқәа рзын ари апрограмма аҳәаақәа ирҭагӡаны ҳатеатр аҩнуҵҟа имҩаԥысит Чехов ихьӡ зху Москватәи асахьаркыратә театр аспектакль "Пролетный гусь". Иара убасгьы имҩаԥысит, Санкт-Петербургтәи атеатр "Мастерская" агострольқәа.
Хынҭәба ишазгәеиҭаз ала, апрограмма "Агастроль дуқәа" аҳәаақәа ирҭагӡаны РУСДРАМ Аԥсны анҭыҵ агострольқәа мҩаԥнагоит. 2021 шықәсазы қәҿиарала агострольқәа мҩаԥыргеит Ивановеи Твери.
Феодор Волков ихьӡ зху атеатр - ари раԥхьатәи ипрофесианалтәу аурыс театруп. Иара аԥҵан 1750 шықәсазы Иарославль иалукааша актиор, арежиссиор Фиодор Волков ибзоурала.